Sultan Abdul Majid Hasan

Sultan Abdul Majid Hasan merupakan salah seorang Sultan Brunei yang memerintah dari 1402 hingga 1408. Walaupun tidak disebut langsung dalam Salasilah Raja-Raja Brunei, ada dicatatkan dalam riwayat Cina bahawa pada tahun 1406, baginda menghantar utusan ke Cina. Orang Cina menyebut baginda dengan gelaran Ma-na-je-ka-na. Pada tahun 1408, baginda berangkat ke Cina dan mangkat di sana ketika berusia 28 tahun. Baginda meninggalkan seorang putera bernama Xiawang (遐旺, bererti Raja Kecil) yang berusia 4 tahun. Oleh kerana tidak tersenarai di dalam Salasilah Raja-Raja Brunei, maka Sultan Brunei ke-2 yang di dalam catatan sejarah Kerajaan Brunei pada masa itu ialah Sultan Ahmad, adinda Sultan Muhammad Shah.

Sultan Brunei